ลุ้น SET บวกต่อ! เล็งกลุ่มพลังงานหนุน หลังราคาน้ำมันทรงตัวสูง
ลุ้น SET บวกต่อ! ตามตปท. หลังงบบจ.สหรัฐออกมาดีกว่าคาด และคาดมีแรงหนุนจากกลุ่มพลังงานหนุน หลังราคาน้ำมันทรงตัวสูง
2 ก.พ. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้คาดว่าจะแกว่งตัวในทิศทางปรับตัวเพิ่มสูงขึ้น ตาม Sentiment เชิงบวกจากตลาดหุ้นสหรัฐหลังจากผลประกอบการของบริษัทจดทะเบียนของสหรัฐออกมาดีกว่าคาด และราคาน้ำมันยังทรงตัวในระดับสูง แต่ยังคงต้องติดตามการประชุมของกลุ่มประเทศผู้ส่งออกน้ำมันและชาติพันธมิตร (โอเปกพลัส) ในวันนี้
รวมทั้งวันนี้ตัวเลขผู้ติดเชื้อไวรัสโควิด-19 รายใหม่ในประเทศเร่งตัวขึ้นมามากกว่า 8,000 รายอีกครั้ง ยังเป็นปัจจัยที่สร้างผลกระทบต่อการท่องเที่ยวของไทย
ทั้งนี้ให้แนวรับ 1,650 จุด และ 1,645 จุด และแนวต้าน 1,669 จุด